ועדת הכלכלה, כנסת 16, פרוטוקול מספר 582, 2006-02-05 10:30

אמנון כהן: שלום לכולכם, אני פותח את הדיון בנושא: תקנות התעבורה (תיקון מס' 5), התשס"ה-2005, בדבר הכשרת מפעילי מלגזות.

אמנון כהן: נתבקשנו לקיים דיון בנושא, ולדחות את המועד.

אמנון כהן: ראינו את הפרוטוקול של הדיון הקודם, שהתקיים לפני שנה, ואז רצינו לתת ארבעה חודשים בלבד.

לאה ורון: המשרד ביקש ארבעה חודשים.

חוה ראובני: הוועדה אמרה שבוודאי לא נספיק בארבעה חודשים.

אמנון כהן: העירה תשומת לבי היועצת המשפטית של הוועדה – נתנו לכם שנה.

אמנון כהן: כעת אתם רוצים עוד זמן?

אמנון כהן: זה לא מסתדר.

אמנון כהן: אנחנו יודעים שבדרך כלל משרד התחבורה עושה עבודה--

שוקי שדה: לא סתם העברתי לך את מה שהעברתי, אדוני היושב ראש.

אמנון כהן: אני לא יודע מה העברת – ברגע האחרון אני לא יכול לקרוא את כל החומר.

שוקי שדה: בעיקרון, עד היום, עד שהחלטנו להיכנס לענין הזה, שמאגד בתוכו הרבה מאוד תחומים של מלגזות, והרבה מאוד בעיות--

אמנון כהן: לא ידעתם את זה בינואר 2005?

שוקי שדה: ידענו – עשינו את אותו הדבר.

שוקי שדה: אבל ללכת ולרכז – כל נושא הריכוז של הרישוי הזה לא היה מאוגד באף מקום.

שוקי שדה: היו מספר אנשים שנתנו את הרישוי לטובת הענין הזה – לא רישיון אלא הדרכה והשתלמויות.

שוקי שדה: כדי לקבל את הממד לגבי מספר האנשים שיש ולהוציא הוראות נוהל בענין הזה--

אמנון כהן: כמה אנשים יש עם רישיון?

שוקי שדה: אין רישיון; יש אישור על כך שנתנו הדרכה.

אמנון כהן: מי נתן הדרכות?

שוקי שדה: קציני בטיחות, חלק ממשרד התמ"ת, חלק מורי נהיגה שעברו השתלמות – כל אחד נתן.

שוקי שדה: זה היה פשוט פרוץ לחלוטין.

שוקי שדה: כדי להתחיל לגבות את כל האנשים האלה, ולהעביר את כולם השתלמות – להערכתנו יש בין 10 אלפים ל-20 אלף איש בעלי היתר לנהוג.

שוקי שדה: מכאן הייתי מעביר את הדברים לחנניה, שגם ריכז את הנושאים אצלנו.

אמנון כהן: לפי הדו"ח והדברים הוא לא ריכז שום דבר במשך שנה שלמה?

שוקי שדה: לא, בהחלט קרה.

אמנון כהן: למה זה לא יצא לדרך?

חנניה אפנג'ר: זה יצא לדרך.

אמנון כהן: אז לשם מה אתה צריך הארכה?

חנניה אפנג'ר: ראשית, מהיום שבו יצאה התקנה – לפני שנה – מר שדה מינה ועדה בראשותי.

חנניה אפנג'ר: זו ועדה בינמשרדית שכוללת הרבה מאוד משרדים.

חנניה אפנג'ר: כתבנו תוכנית לימודים, אותה אתה יכול לראות בנוהל שיעבירו לך כעת.

חנניה אפנג'ר: התחלנו עם ההדרכה של המדריכים – כי קודם כל צריך להכין מדריכים.

חנניה אפנג'ר: עד היום לא היו מדריכים.

אמנון כהן: על כך מדברות התקנות.

אמנון כהן: זה לא משהו חדש – ידעת את זה.

אמנון כהן: היו ארבעה חודשים שאתם ביקשתם.

אמנון כהן: הוועדה אמרה שלא תספיקו כלום, כי יש ועדה אחת למורים ולמדריכים, וכן הלאה.

אמנון כהן: נתנו לכם שנה.

חנניה אפנג'ר: הסתבר שזה לא מספיק.

אמנון כהן: מה זאת אומרת?

אמנון כהן: אתם, אנשי המקצוע, ביקשתם ארבעה חודשים.

אמנון כהן: הוועדה אמרה: אנחנו כבר מכירים אתכם, ולכן קחו פי שלוש זמן, רק תגמרו בבקשה.

אמנון כהן: לאחר פרק הזמן הזה אתה בא ומבקש שנה נוספת?

אמנון כהן: לא תקבל.

אמנון כהן: תשכנע אותי.

חנניה אפנג'ר: ב-17 לפברואר תכנס התקנה לתוקף.

חנניה אפנג'ר: שוקי אומר שיש בין 10 אלף ל-20 אלף מפעילי מלגזות.

חנניה אפנג'ר: אם הם לא יספיקו לקבל הדרכה במפעלים בכל הארץ, הם יפעילו מלגזה בניגוד לחוק.

חנניה אפנג'ר: אגב, אין לנו רישום ביחס למפעילי המלגזות, כי עד היום לא קבלו רישוי ממשרד הרישוי אלא מכל מני אנשים שהסמיכו – אפילו את עצמם.

חנניה אפנג'ר: כדי שנספיק להכשיר את כל אותם 20 אלף איש, אנחנו צריכים חצי שנה לכל הפחות.

חנניה אפנג'ר: אחרת, אנשים ינהגו במלגזה בניגוד לחוק, ויבואו השוטרים ויעצרו אותם.

חנניה אפנג'ר: זה מצב שבו הם נוהגים כביכול בלי רישיון.

חנניה אפנג'ר: אנחנו רוצים למנוע את זה.

חנניה אפנג'ר: לעזור לציבור – זאת הכוונה שלנו.

אתי בנדלר: תוכנית ההדרכה כבר מוכנה?

חנניה אפנג'ר: - - - התחלנו.

אתי בנדלר: יש גם מדריכים שהוכשרו?

חנניה אפנג'ר: יש השתלמויות של מדריכים - - -

אתי בנדלר: האם אפשר כבר להתחיל להכשיר בפועל את המלגזנים עצמם?

חנניה אפנג'ר: עדיין לא.

אתי בנדלר: מתי ניתן יהיה להתחיל להכשיר אותם?

חנניה אפנג'ר: יש לי כאן את התאריכים.

לאה ורון: אם הם עורכים עתה את ההשתלמויות למדריכים, הם עדיין לא יכולים להכשיר את המלגזנים עצמם.

לאה ורון: מתי תסתיים ההשתלמות של המדריכים?

חנניה אפנג'ר: בעוד ארבעה שבועות יסתיימו 4 משכים.

חנניה אפנג'ר: הקורס הראשון מתחיל ב-13 בחודש, ולאחר מכן מתחילים להכשיר את כל המלגזנים בארץ.

אתי בנדלר: לדבריכם, יש בין 10 אלף ל-20 אלף בעלי היתר לנהוג במלגזות.

חנניה אפנג'ר: אין להם היתר רשמי.

חנניה אפנג'ר: זהו היתר שמישהו נתן להם.

חנניה אפנג'ר: אנחנו לא מכירים בהיתר הזה.

אמנון כהן: מתי יפוג תוקפו של ההיתר הזה?

חוה ראובני: הוא לא ניתן על פי דין, וממילא אין לו תפוגה.

חוה ראובני: זהו נייר פנימי--

אתי בנדלר: להערכתכם, מדובר ב-10 אלף עד 20 אלף נוהגים במלגזות, שכולם צריכים לקבל היתר.

חנניה אפנג'ר: כן, אחרי הדרכה.

אתי בנדלר: כמה זמן אורכת ההדרכה?

חנניה אפנג'ר: למפעילים ותיקים – יום אחד, ולוותיקים – חמישה ימים.

אמנון כהן: למדריכים עצמם?

חנניה אפנג'ר: למדריכים ותיקים – יומיים, ולמדריכים חדשים – כפל - - -

שוקי שדה: כמות ההכשרה של המדריכים היא גדולה למדיי.

שוקי שדה: במקביל, יש גם מי שלא רוצים.

שוקי שדה: קבלנו גם הודעות מאנשים שלא רוצים – הם לא רוצים לעסוק במקצוע ואין להם כוונה.

שוקי שדה: לפיכך, אני מניח שחלק יירדו מהענין הזה.

שוקי שדה: בנוסף, ההכשרה שלנו עכשיו – כמות גדולה של אנשים נמצאים בהשתלמויות.

שוקי שדה: אנחנו חושבים שבמסגרת של חצי שנה נוכל בהחלט להעמיד את כולם בצורה מסודרת.

אמנון כהן: מי רשאי לקבל קורס כזה של מלגזן?

אמנון כהן: מהו הפרמטר הראשוני?

חנניה אפנג'ר: כל אדם בעל רישיון נהיגה כלשהו – טרקטור, מכונה ניידת--

אמנון כהן: כמה צריך לשלם?

חנניה אפנג'ר: העלויות לא שלנו - - -

קריאה: הגופים שיעשו, זה באחריותם.

אמנון כהן: אבל זה בפיקוח שלכם?

חנניה אפנג'ר: כן, בפיקוח שלנו.

לאה ורון: מה פירוש "הגופים"?

שוקי שדה: מפעל שרוצה להכשיר את האנשים שלנו למלגזה, יש לו עם המדריך את הקשר - - -

אמנון כהן: כמה אגרה הוא לוקח?

שוקי שדה: אין אגרה לזה.

אמנון כהן: כמה יעלה יום לימודים לאדם שירצה ללמוד?

חוה ראובני: ייתכן שזה יהיה בחינם, באופן תיאורטי: מפעל מכשיר את המלגזנים שלו, לוקח אותם--

אמנון כהן: לא כדאי לסגור את הנושא הזה, ולא להשאיר אותו פרוץ?

שוקי שדה: לא, זה יכניס אותנו לפיקוח מחירים.

שוקי שדה: לשם מה אנחנו צריכים את זה?

שוקי שדה: ייתכן שאותו אדם שמקבל את ההשתלמות הוא איש מפעל.

אמנון כהן: אבל מישהו צריך לשלם את השכר למורה או למדריך.

שוקי שדה: לא, ברגע שהוא איש של המפעל הוא לא מקבל.

שוקי שדה: הוא עושה לכולם במסגרת המפעל--

חוה ראובני: ייתכן שהמדריך הוא קצין הבטיחות של המפעל.

שוקי שדה: ייתכן שאין מדריך במיוחד לטובת הענין.

שוקי שדה: מדובר באיש מפעלי, שמקבל הכשרה ויכול - - - אין בעיה.

אמנון כהן: אני כועס עליכם - - -

שוקי שדה: אין לך מה לכעוס.

שוקי שדה: עשו כאן עבודה, ולא ויתרנו על קוצו של יו"ד, עד להקמת בית ספר למלגזנים.

שוקי שדה: לחיבור - - - במסגרת של הכשרות ולימודים.

שוקי שדה: קבענו גם מה גודל בית הספר, ובאיזו צורה צריך להיות בית הספר.

אמנון כהן: זה בכל המקומות, גיאוגרפית?

שוקי שדה: בכל המקומות.

שוקי שדה: זו עבודה מסודרת להפליא, ולא ויתרנו על שום דבר.

אמנון כהן: יותר מדיי זמן.

שוקי שדה: כן, אבל מעולם לא התעסקו בכך.

לאה ורון: מה גרם לכם להתחיל לעסוק בכך, תאונות שהיו עם מלגזות?

שוקי שדה: כן, התחילו להגיע אלינו כל מני תאונות.

שוקי שדה: העסק הזה היה פרוץ 50 שנה.

שוקי שדה: נתתי לזה קץ – גם לנושא הזה וגם לנושא של מכונה ניידת.

שוקי שדה: יש עכשיו ועדה שעובדת על מכונה ניידת.

אמנון כהן: קיימנו מספר דיונים בוועדה לגבי מכונה ידנית.

שוקי שדה: לא, זה אושר.

קריאה: סיימנו עם זה.

שוקי שדה: אני מדבר על סוג רישיון.

שוקי שדה: כל הדברים האלה לא היו מוכנסים.

שוקי שדה: עכשיו חייבנו נהג מלגזה ברישיון נהיגה – לא משנה במה – כדי שהדברים האלה לא יהיו פרוצים.

שוקי שדה: לכן זה לקח לנו קצת זמן.

אמנון כהן: מר שדה, דבר אחד: לא תבוא לכאן להאריך את זה שוב בחצי שנה?

שוקי שדה: בעזרת ה', לא.

אתי בנדלר: אדוני היושב ראש, השאלה היא מתי יוכלו נהגי המלגזות להתחיל לעבור הכשרה?

אתי בנדלר: האם אתם מפרסמים על כך הודעה?

שוקי שדה: אנחנו מוציאים הודעה בעיתון.

חנניה אפנג'ר: ב-13 וב-14 בפברואר – בשבוע הבא – הקורס הראשון של המדריכים ייצא לפועל.

חנניה אפנג'ר: רשומים כבר 50 מדריכים.

לאה ורון: והוא מסתיים חודש לאחר מכן.

אמנון כהן: לא, זה יומיים.

חנניה אפנג'ר: מצדי, יומיים אחר כך הוא יקבל את ההיתר ויתחיל להכשיר.

אתי בנדלר: האם כל הנוהגים במלגזות יידעו על כך שהם חייבים - - - היתר?

שוקי שדה: כן – אנחנו מוציאים הודעה בעיתון?

אתי בנדלר: גם על כך תוציאו הודעה?

אתי בנדלר: על כך שהם צריכים לעבור הדרכה לא יאוחר מתאריך מסוים?

אמנון כהן: שלא ייענש מי שלא יידע.

לאה ורון: איך ידעו על התוכנית מי שרצו לעבור את תוכנית ההכשרה למדריכים?

לאה ורון: כי ייתכן שלמלגזן כדאי יותר לעבור את התוכנית שלכם למדריכים.

חנניה אפנג'ר: אנחנו מעבירים את ההדרכה למדריכים באמצעות המוסד לבטיחות וגהות, בשיתוף משרד התמ"ת והמרכז החקלאי.

חנניה אפנג'ר: הוא כבר פרסם בכל המפעלים שיש בהם קציני בטיחות ומלגזות על כך שאנחנו מתחילים את ההדרכה ב-13 בפברואר.

חנניה אפנג'ר: המדריכים כבר נרשמו.

חנניה אפנג'ר: כל אחד במפעל כבר יודע אם יש לו 1,000, 2,000 או 500 – הוא כבר יתחיל בעצמו--

אמנון כהן: מה יקרה למלגזן שלא יעבור את ההכשרה, וייתפס כעבור חצי שנה?

שוקי שדה: הוא לא יוכל לנהוג.

אמנון כהן: פג התוקף של הרישיון - - -

שוקי שדה: נגמר הכל.

אמנון כהן: עו"ד ראובני, האם תוכלי לקרוא את התקנות?

חוה ראובני: סעיף 1 – תיקון תקנה 12 "בתקנה 12 לתקנות התעבורה (תיקון מס' 5), התשס"ה-2005, במקום "שנה מיום הפירסום" יבוא "ביום כ"ג באב התשס"ו (17 באוגוסט, 2006).

חוה ראובני: "

אמנון כהן: למה קבעתם ב-17 באוגוסט?

חוה ראובני: זה בדיוק ששה חודשים.

חוה ראובני: זה התפרסם ברשומות ב-17 בפברואר, 2005.

חוה ראובני: כניסה לתוקף 17 באוגוסט 2006.

אמנון כהן: ניתן לכם 13 יום נוספים.

אתי בנדלר: אם כן, התחילה תהיה ב-1 בספטמבר.

אתי בנדלר: צריך להתאים כמובן את התאריך העברי.

אמנון כהן: הצבעה בעד אישור סעיף 1 – פה אחד סעיף 1 אושר

אמנון כהן: התקנות אושרו פה אחד, בשעה טובה ומוצלחת.

אמנון כהן: צאו לדרך, ולא תגיעו לכאן שוב כדי להאריך את המועד.

אמנון כהן: תודה לכולכם, הישיבה נעולה.